Source: https://www.rtvslo.si/slovenija/ali-lahko-dosedanje-delo-kpk-ja-pokopljejo-ustavni-sodniki/324022
Timestamp: 2019-09-18 22:46:23+00:00
Document Index: 14510

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ']

Ali lahko dosedanje delo KPK-ja pokopljejo ustavni sodniki? - RTVSLO.si
Ali lahko dosedanje delo KPK-ja pokopljejo ustavni sodniki?
Živahne razprave o odstopu KPK-ja na družbenem omrežju Twitter
G. C.| 2. december 2013 ob 12:02 Zadnji poseg: 2. december 2013 ob 20:06
Nekdanji pravosodni minister Aleš Zalar je namignil, da bi bila lahko povod za odstop KPK-ja tudi odločitev ustavnega sodišča, ki presoja o razveljavitvi dela protikorupcijske zakonodaje. Posledično bi lahko bili omajani številni odmevni primeri kot denimo o koruptivnih dejanjih pri najemu nekdanje zgradbe NPU-ja, zaradi česar je odstopila notranja ministrica Katarina Kresal. Foto: BoBo
Predsednik Pahor po današnjem srečanju s predsedniki in predsednicama parlamentarnih strank razprave na Twitterju v zvezi z razlogi za odstop KPK-ja ni želel komentirati. Foto: BoBo
V javnosti so se ob odstopu protikorupcijske komisije (KPK) pojavili namigi, da je z odstopom povezana tudi možnost, da bodo zaradi odločitve ustavnega sodišča padli številni odmevni postopki KPK-ja.
2. december 2013 ob 12:02
Zadnji poseg: 2. december 2013 ob 20:06
Kaj je v ozadju odstopa KPK-ja?
"L. Selinšek (KPK): "Imamo preveč prava, ki se ga zlorablja, in ne vemo več, kaj je prav." Je odstop senata povezan z informacijo z Beethovnove?" je včeraj tvitnil nekdanji minister za pravosodje Aleš Zalar in s tem sprožil pestro razpravo na družbenem omrežju Twitter.
Ozadje razprave so skušali interpretirati tako Večer kot Slovenske novice. Vendar Zalar za Večer ni želel pojasniti, kaj naj bi bila ta informacija. Dejstvo pa je, da je na Beethovnovi sedež ustavnega sodišča.
Ustavno sodišče namreč že od februarja proučuje, ali bi morali zakon o integriteti in preprečevanju korupcije, na podlagi katerega deluje KPK, v nekaterih delih razveljaviti ali ne.
Če bi se ustavni sodniki odločili za razveljavitev, bi se lahko zgodilo, da bi padli nekateri odmevni primeri KPK-ja ali pa bi bili precej zamajani - med drugim primer nekdanje notranje ministrice Katarine Kresal in najema nekdanje zgradbe NPU-ja, zaradi česar je odstopila, ali primer ljubljanskega župana Zorana Jankovića in predsednika SDS-a Janeza Janše glede poročila o njunem premoženjskem stanju.
Ustavno pritožbo je podal SDS
Pobudo za ustavno presojo je po poročilu o premoženjskem stanju Janeza Janše vložil SDS, za podoben korak pa naj bi se odločilo tudi upravno sodišče, prav zaradi primera, ki je povezan z Alešem Zalarjem.
Po poročanju Večera je KPK Zalarju in generalnemu državnemu tožilcu Zvonku Fišerju očital nepravilno imenovanje Zalarjevega državnega sekretarja Boštjana Škrleca za generalnega direktorja vrhovnega državnega tožilstva tik pred iztekom mandata Pahorjeve vlade. Njegovo imenovanje pa naj bi imelo tudi znake koruptivnega ravnanja.
Nekateri preiskovanci KPK-ja so se nato obrnili na upravno sodišče, češ da KPK krši pravico do obrambe, prav to pa naj bi bila ena izmed osnov, na kateri bi lahko padli ali se zamajali razvpiti primeri.
Upravno in vrhovno sodišče se tako že nekaj časa ukvarjata s tem, ali je postopek pred KPK-jem sploh zakonit.
Pravna zmeda?
V živahni debati, ki se je na Twitterju razvila med Zalarjem, informacijsko pooblaščenko Natašo Pirc Musar in odstopljenim podpredsednikom KPK-ja Rokom Praprotnikom, je Zalar razkril, da naj bi ustavno sodišče odločalo prav o problematičnosti procesnih pravic oz. o tem, ali bi se pri tem moral uporabljati zakon o upravnem postopku, kar naj bi bilo zdaj nejasno.
Pravni strokovnjak Rajko Pirnat je za Večer povedal, da je protikorupcijski zakon mogoče interpretirati zelo različno.
"Če bi ga ustavno sodišče delno razveljavilo, to po njegovem mnenju ne pomeni nujno, da so organi, ki so zakon uporabljali, vedoma naredili kaj nezakonitega ali neustavnega," je opozoril Pirnat.
Upravno sodišče ne bo odločalo o tožbi Kresalove glede NPU-ja
Integriteta: Nadzor nad premoženjem funkcionarjev razširiti na družinske člane
Stranke: percepcija korupcije v Sloveniji je odraz realnosti
KPK nad "prekrškarja" Janšo. Ta odgovarja: Gre za birokratsko šikaniranje.
Drago Kos analizira delo KPK-ja pri nadzoru prvakov strank
Ministrovo podjetje spet po državni denar?
NPU podal dve ovadbi v preiskavi nepravilnosti v bančnem sistemu
KPK: Izjava Janeza Janše je v celoti neresnična
Slovenija Upravno sodišče ne bo odločalo o tožbi Kresalove glede NPU-ja
V KPK-ju zadovoljni
Slovenija Integriteta: Nadzor nad premoženjem funkcionarjev razširiti na družinske člane
Raziskava: Po mnenju Slovencev so najbolj skorumpirane politične stranke
Slovenija Stranke: percepcija korupcije v Sloveniji je odraz realnosti
Vlada predvidoma v četrtek o zakonih o političnih strankah in kampanji
Slovenija KPK nad "prekrškarja" Janšo. Ta odgovarja: Gre za birokratsko šikaniranje.
Postopek o prekršku sicer še ni končan
Slovenija Drago Kos analizira delo KPK-ja pri nadzoru prvakov strank
"Gre za strokovni članek"
Gospodarstvo Ministrovo podjetje spet po državni denar?
Izločitev iz vseh postopkov odločanja dovolj tudi za KPK
Črna kronika NPU podal dve ovadbi v preiskavi nepravilnosti v bančnem sistemu
KPK je ugotovil vrsto nepravilnosti v bančnem sistemu
Slovenija KPK: Izjava Janeza Janše je v celoti neresnična
Odziv prvaka SDS-a na preiskavo njegovega finančnega stanja